– Был бит уның эше... – Йәминәнең ҡулы ҡырып шымартылған, төп-төҙ итеп эшкәртелгән ҡайын көрәк һабына ҡағылды... – Шуның менән иҙҙемме икән ни уны? Йәминәнең зиһене зеңгерҙәп китте. Эйе, был уның эше. Тик шул тиклем туҡмалыуға был үләкһә нисек йән бирмәгән? Ярай, йәшәһен әйҙә! Бәлки, аҡсаны ҡайҙа тыҡҡанын әйтер? Нимә, һорау алыуҙы дауам итеп ҡарарғамы әллә? Йәминәнең йәлләү хисе йәнә ярһыу менән солғанды. Иренең сикәһен сәпәкләп, күҙҙәрен астырҙы.